
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Κήρυξη αναγκαστικής απαλλοτρίωσης ακινήτου στην Κοινότητα 
Αφάλωνα Ν. Λέσβου . 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Μονογάϊ» Λ. Αιδηψού Ν. Εύβοιας μπροστά στην 
ιδιοκτησία ΔήμουΤάφραλή ..2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Πόλεως Τολού Ν. Αργολίδας 


στα Ο.Τ. 7, 8, 7α, 8α . 3 

Τροποποίηση ρυμοτομικού σχεδίου Νίκαιας. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 257 (1) 

Κήρυξη αναγκαστικής απαλλοτρίωσης ακινήτου στην Κοινότητα Αφά¬ 
λωνα Ν. Λέσβου. 

Ο ΠΡΟΕΔΡΟΣ 

ΤΗΣ ΚΟΙΝ. ΑΦΑΛΩΝΑ Ν. ΛΕΣΒΟΥ 

Με τη 43/1991 απόφαση του Κοινοτικού Συμβουλίου Αφάλωνα κη¬ 
ρύχθηκε αναγκαστική απαλλοτρίωση ιδιοκτησίας της Ελένης Π. Γιαν- 
νάκα στη θέση Πλάτη της Κοινότητας Αφάλωνα έκτασης 125,47 μ2 
υπέρ και με δαπάνες της Κοινότητας για κατασκευή υδατόπυργου, 
κατά τις διατάξεις των άρθρων 257 και 258 του Δ.Κ.Κ. σε συνδυασμό 
του Ν.Δ. 797/71. 

Η παρούσα να δημοσιευθεί στην Εφημερίδα της Κυβερνήσεως. 

Αφάλωνας, 7 Μαΐου 1992 

Ο Πρόεδρος 
Ι'. ΣΓΟΥΡΕΛΛΗΣ 


Αριθ. Φ121/456 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Μονογάϊ» Λ. Αιδηψού Ν. Εύβοιας μπροστά στην ιδιοκτη¬ 
σία Δήμου Ταφραλή. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/26.4.1982 τ. Β') κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 9.1.92 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Μονογάϊ» Λ. Αιδη¬ 
ψού. μπροστά στην ιδιοκτησία Δήμου Ταφραλή και το από Σεπτέμβριο 
1988 με κλίμακα 1:500 τοπογραφικό διάγραμμα του ΑΘ. Ε. ΚΟΡ- 
ΤΕΣΗ Πολ. Μηχανικού, που θεωρήθηκε την 27.4.1990 από τη 
Δ.Τ.Υ. της Νομαρχίας Εύβοιας και συνοδεύει την έκθεση της προαναφε- 
ρόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/516/91/26.11.91 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις Περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 9.1.1992 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Σεπτέμβριο 1988 τοπογραφικό διάγραμμα, που την συ¬ 
νοδεύει, το οποίο συντάχθηκε από τον ΑΘ. Ε. Κορτέση μηχανικό, με κλί¬ 
μακα 1:500 και θεωρήθηκε την 27.4.1990 από τα Δ.Τ.Υ. της Νομαρ¬ 
χίας Εύβοιας, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση «Μονογάϊ» Λ. Αιδηψού, μπρο¬ 
στά στην ιδιοκτησία Δήμου Ταφραλή και με κίτρινη γραμμή τα όρια της 
παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 

Χαλκίδα, 17 Απριλίου 1992 

Ο Νομάρχης 
ΛΑΖ. ΚΥΡ1ΖΟΓΛΟΥ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον καθορισμό το πρώτον ή επανακαθορισμό των ορίων του αιγια- 

λού στη θέση «Μονογάϊ» Λ. Αιδηψού μπροστά από την ιδιοκτησία 

Δήμου Ταφραλή. 

Στην Ιστιαία σήμερα 9. Γ. 1992 οι υπογραφόμενοι: 

1) Διαλεχτή Ζαφειρούδη ΔΕ1/Α αναπλ. Προϊσταμένου ΔΟΥ 
Ιστιαίας σαν Πρόεδρος 

2) Γεώργιος Σιδέρης ΠΕΙ/Α' αναπλ. Δ/ντής Τεχν. Υπηρεσιών Ν. 
Εύβοιας σαν μέλος 

3) Θεόδωρος Κυραγιάννης Πλωτάρχης Λ.Σ. Λιμενάρχης Λ. Αιδη¬ 
ψού σαν μέλος, που αποτελούμε την «Επιτροπή καθορισμού ορίων αι- 
γιαλού και παραλίας και θέσεων αμμοληψίας» η σύνθεση της οποίας 
έχει καθορισθεί με την 0.208/181/26.4.82 κοινή απόφαση Υπουρ¬ 
γών Προεδρίας της Κυβέρνησης και Οικονομικών και με την αριθμ. 
Φ93/348/7.1.86 απόφαση Νομάρχη Εύβοιας, που συγκλήθηκε με 
την αριθ. 13767/17.12.91 πρόσκληση του Προέδρου της, μεταβή¬ 
καμε επί τόπου στην περιοχή που προαναφέραμε, αφού λάβαμε υπόψη: 

1. Το από 19.8.88 έγγραφο με αριθμό πρωτ. 481/88 Λ.Τ. Λ. Αι¬ 
δηψού δια της οποίας ζητείται ο καθορισμός των ορίων αιγιαλού στην 
παραπάνω περιοχή. 

2. Το από Σεπτέμβριο 1988 με κλίμακα 1:500 τοπογραφικό διά¬ 
γραμμα του Μηχανικού Αθανασίου Κορτέση σε μία (1) πινακίδα που 
ελέγχθηκε για την ακρίβεια της αποτύπωσης την'19.4.1990 και θεω¬ 
ρήθηκε από την Δ/νση Τ.Υ. της Νομαρχίας Εύβοιας την 27.4.1990 
όπως ορίζει το άρθρ. 20 του Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και-Διοικητική Νομολογία. 


4. Την από επιτόπιο μετάβαση σχηματισθείσα οιντίληψη για το πλά¬ 
τος της βρεχομένης ζώνης της ξήράς και άλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). ,5 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, οινάπτυγμα 
πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λπ. καθώς 
και τα συμπεράσματα που εξήχθηκαν κατά την κρίση της Επιτροπής. 

6. Το ότι δεν εξυπηρετούνται οι σκοποί της παρ. 1 του άρθρου 7 του 
Α.Ν. 2344/40. 

7. Το ότι τακτικά μέλη της επιτροπής εκωλύοντο. 

8. Το αριθμ. 5445/516/91/26.11.91 έγγραφο ΓΕΝ, αποφασί¬ 
ζει: 

1) Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1, 2.,12 της οποίας οι κορυφές εξασφαλίζονται με συντε¬ 

ταγμένες από το Κρατικό Δίκτυο. 

β) Την οριογραμμή της παραλίας με συνεχή κίτρινη πολυγωνική 

γραμμή 1',2’,.12' με απόσταση 15 μ. από αυήν του αιγιαλού γιατί 

δεν εξυπηρετούνται οι σκοποί του άρθρ. 7 § 1 του Α.Ν. 344/40. Οι 
κορυφές της εξασφαλίζονται με συντεταγμένες από το Κρατικό Δίκτυο. 

2) Δεν διαπιστώθηκε ότι υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώνη της παρα¬ 
λίας. 

Η Επιτροπή 

ΔΙΑΛΕΧΤΗ ΖΑΦΕΙΡΟΥΔΗ, Γ. ΣΙΔΕΡΗΣ, 

ΘΕΟΔ. ΚΥΡΑΓΙΑΝΝΗΣ 






««.ίο η , .-**■■«· 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4632/91 (3) 

Τροποποίηση ρυμοτομικού σχεδίου Πόλεως Τολού Ν. Αργολίδας στα 
Ο.Τ. 7, 8, 7α, 8α. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.23 Ν.Δ/τος «Περί σχεδίων Πόλεων 
κ.λπ.» όπως τροποποιήθηκε. 

2. Τις διατάξεις του Ν. 1558/85 «Κυβέρνηση και κυβερνητικά όρ¬ 
γανα». 

3. Τις διατάξεις του Ν. 1577/85 για το Γενικό Οικοδομικό Κανονι- 
ί σμό. 

4. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις και ειδικότερα το 
άρθρο 38 αυτού». 

5. Το από 29.1.84 (ΦΕΚ 11Δ/27.1.84) Δ/γμα που εγκρίνει και 
τροποποιεί το ρυμοτομικό σχέδιο Τολού και καθορίζει όρους δόμησης. 

6. Την 62616/2657/18.9.85 (ΦΕΚ 702Β) κοινή απόφαση Τπ. 
Εσώτερικών-Δημόαιας Τάξης και ΤΠΕΧΩΔΕ με την οποία μεταβιβά¬ 
ζεται στο Νομάρχη η αρμοδιότητα τροποποιήσεων του εγκεκριμένου 
σχεδίου και καθορισμού όρων και περιορισμών δόμησης. 

7. Το Π.Δ. 183/9.5.86 (ΦΕΚ Α 70/76) «Περί αρμοδιοτήτων Νο¬ 
μαρχών». 

8. Την εγκύκλιο υπ’ αριθμόν 1/61 του ΤΔΕ «Περί υποβλητέων στοι¬ 
χείων προτάσεων έγκρισης η τροποποίησις πολεοδομικών ίχεδίων». 

9. Την 108/91 Απόφαση Κοινοτικού Συμβουλίου Κοινότητας Το¬ 
λού με την οποίαν το Κοινοτικό Συμβούλιο προτείνει την διαπλάτυνση 
της οδού σε 7 μ. παρά τις ιδιοκτησίες των Χατζίκου, Αντων. Κάλλια, 


Γεωργίου Δερζέκου, Αθαν. Γιαννικάκη και Γεωργίου Δερζέκου, Μι¬ 
χαήλ Σκαλίδη, Μανώλη Σκαλίδη, Δημ. Τσιμπόκα, Πέτρου Σκαλίδη 
στα Ο.Τ. 7, 7α, 8, 8α και την κατάργηση του πεζοδρόμου και την μετα¬ 
τροπή του σε δρόμο κυκλοφορίας ως και την μεταφορά του άξονος αυτού 
όπως φαίνεται στα συνυποβαλλόμενα έγχρωμα τοπογραφικά διαγράμ¬ 
ματα του Τοπογράφου Μηχ/κού Γρηγορίου Γουργουλιού. 

10. Τα θεωρημένα έγχρωμα τοπογραφικά διαγράμματα του Μηχ/ 
κού Γρηγόρη Γουργουλιού. 

11. Την τηρηθείαα νόμιμη διαδικασία. 

12. Τις ενστάσεις που υπεβλήθησαν. 

13. Την 129/91 οριστική απόφαση του Κοινοτικού Συμβουλίου 
Κοινότητας Τολού. 

14. Την με αρ. πρωτ. 4632/91/17.3.1992 εισήγηση του ΤΠ-ΠΕ 
Ν. Αργολίδας. 

15. Την από 18.3.92 γνώμη του ΣΧΟΠ (αρ. πρωτ. 20, πράξη 2η, 
θέμα 4ον), αποφασίζουμε: 

Εγκρίνουμε την τροποποίηση του ρυμοτομικού σχεδίου της Κοινότη¬ 
τας Τολού στο Ο.Τ. 7, 8, 7α, 8α παρά τις ιδιοκτησίες των Χατζίκου, 
Αντων. Κάλλια, Γεωργίου Δερζέκου, Αθομ». Γιαννικάκη και Γεωργίου 
Δερζέκου, Μιχαήλ Σκαλίδη και Κατσώρη Γεωργίου, Μιχαήλ Σκαλίδη, 
Μανώλη Σκαλίδη, Δημ. Τσιμπόκα, Πέτρου Σκαλίδη, που αφορά την 
κατάργηση του πεζοδρόμου και την μετατροπή του σε δρόμο κυκλοφο¬ 
ρίας οχημάτων και την μεταφορά του άξονος αυτού όπως φαίνεται στα 
συνοδεύοντα την παρούσα έγχρωμα τοπογραφικά διαγράμματα. 

Η παρούσα ισχύει από την δημοσίευσή της στο ΦΕΚ. 

Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 5 Μαΐου 1992 

Η Νομάρχης 
ΑΛ. ΒΑΚΑΛΟΓΛΟΥ 



Γ,ΙΙ'» I 

Αριθ. 382/91 ( 4 ) 

Τροποποίηση ρυμοτομικού σχεδίου Νίκαιας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΝΙΚΑΙΑΣ 
Έχοντας υπόψη: 

1. Τις διατάξεις του Ν.Δ. 17-7/16.8.1923 «περί σχεδίων πόλεων, 
κωμών και συνοικισμών του Κράτους και οικοδομών αυτών». 

2. Τον Ν. 880/79 «περί καθορισμού ανωτάτου ορίου συντελεστού 
δομήσεως, εισαγωγής του θεσμού μεταφοράς συντελεστού δομήσεως 
και ετέρων τινών διαρρυθμίσεων της πολεοδομικής νομοθεσίας» (ΦΕΚ 
58/22.3.79). 

3. Το από 23.4.29 Π.Δ. (ΦΕΚ 155/Α/22.4.29) «περί ΓΟΚ». 

4. Την εγκ. Ε. 123/15/1/4.1.61 του ΥΔΕ «περί υποβλητέων στοι¬ 
χείων προτάσεων έγκρισης ή τροποποίησης πολεοδομικών σχεδίων». 

5. Την εγκ. Ε. 17468/2583/30/77 του ΥΔΕ «περί προτάσεων τρο¬ 
ποποίησης ρυμοτομικών σχεδίων κ.λπ.», 

6. Την εγκ. Ε.4546/551/8/75 του ΥΔΕ «περί προτάσεων τροπο¬ 
ποίησης ρυμοτομικών σχεδίων κ.λπ.». 

7. Την εγκ. Γ.30237/4966/Ε48/8.10.79 Δ/νση Γ3 του ΥΔΕ 
«περί προτάσεων τροποποίησης ρυμοτομικών σχεδίων». 

8. Την εγκ. 32282/1209/43/80 «περί υποβλητέων στοιχείων και 
προτάσεων για έγκριση ή τροποποίηση πολεοδομικών σχεδίων». 

9. Το με αρ. 314648/16.6.82 έγγραφό μας «περί υποβλητέων 
στοιχείων και προτάσεων για έγκριση ή τροποποίηση πολεοδομικών 
σχεδίων». 

10. Το με αρ. 183/9.5.86 Π.Δ. (ΦΕΚ 70/Α/5.6.86) «περί μετα¬ 
βίβασης αρμοδιοτήτων στους Νομάρχες έγκρισης τροποποίησης ρυμο¬ 
τομικών σχεδίων και επιβολής προκηπίων». 

11. Την εγκ. 117/48407/1834/20.6.86 του ΥΠΕΧΩΔΕ «περί 
αρμοδιοτήτων Νομαρχών». 


12. Την με αριθμ. 75724/1151/83 (ΦΕΚ 767/Β/83) κοινή από¬ 
φαση Υπουργών Προεδρίας και ΧΟΠ περί Ν.Σ.ΧΟΠ. 

13. Το από 5.10.89 Δ/γμα «Μεταβίβαση αρμοδιοτήτων τροποποι¬ 
ήσεων εγκεκριμένου σχεδίου πόλεως και πολεοδομικών εφαρμογών στο 
Δήμο Νίκαιας» (Ν. Αττικής) (ΦΕΚ 645 Δ'/9.10.89). 

14. Τη με αριθμ. 382/91 απόφαση του Δημοτικού Συμβουλίου και 
τις με αριθμ. 26 και 131/92 όμοιες του ίδιου Σώματος. 

15. Την από 20.2.92 γνωμοδότηση του Νομαρχιακού Συμβουλίου 
ΧΟΠ Πειραιά και μετά από σχετική συζήτηση, αποφασίζει: 

Άρθρο Ιο 

Εγκρίνει την τροποποίηση του ρυμοτομικού σχεδίου της Νίκαιας και 
συγκεκριμένα του Ο.Τ. 206 και τον χαρακτηρισμό τμήματός του με 
στοιχεία Α.Β.Γ.Δ.Α όπως φαίνεται στο συνημμένο διάγραμμα σε χώρο 
κοινόχρηστο. 

Για την ενημέρωση των ενδιαφερομένων δημοτών το τοπογραφικό 
διάγραμμα θα αναρτηθεί επί 15 ημέρες στο Γραφείο Πολεοδομίας του 
Δήμου Νίκαιας. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρ. 2 Ν.Δ/τος 17.7.1923 ΦΕΚ 228/Α/23). 

Άρθρο 2ο 

Η ισχύς της απόφασης αρχίζει από την δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Νίκαια, 8 Απριλίου 1992 

Ο Πρόεδρος 
Δ. ΚΑΝΑΚΑΚΗΣ 

